Patricia Arquettová

Patricia Arquettová (; * 8. apríl 1968, Chicago, Illinois, USA) je americká herečka. Tiež je držiteľkou Oscara za film "Boyhood" a tiež je držiteľkou troch Zlatých glóbusov. Pochádza z hereckej rodiny Arquettových, je sestrou Rosanny Arquettovej, Davida Arquetteho, Alexis Arquette a Richmonda Arquetteho.
Detstvo a mladosť.
Patricia Arquettová sa narodila ako tretia najstaršia z piatich detí herca Lewisa Arquetteho a herečky Brendy Denautovej. Podobne ako jej štyria súrodenci sa tiež začala venovať herectvu. Známy je aj jej starý otec, Cliff Arquette ktorý bol známym televíznym komikom.
Spolu s rodinou žila nejaký čas na dedine Bentonville vo Virgínii. Keď mala Arquettová sedem rokov, rodina sa presťahovala späť do Chicaga. Neskôr sa usadili v Kalifornii v Los Angeles. Arquettová navštevovala katolícku školu a tvrdila, že chcela byť mníškou. Ako štrnásťročná utiekla z domu spoločne s jej sestrou Rosannou a spoločne bývali v Los Angeles.
Kariéra.
Svoju prvú väčšiu rolu získala v televíznom filme "Daddy", kde stvárnila tehotnú tínedžerku Stacy. V rovnakom roku si zahrala aj v tretej časti "A Nightmare on Elm Street 3: Dream Warriors". Ohlasy na jej rolu boli veľmi pozitívne a preto dostala ponuku si zahrať aj v štvrtom pokračovaní, čo odmietla s tým, že by sa chcela venovať aj iným projektom.
V roku 1991 si zahrala v romantickej dráme "Wildflowe", kde hrala po boku vtedy začínajúcej herečky Reese Witherspoon.
V roku 1994 dostala jednu z vedľajších úloh v životopisnom filme od Tima Burtona, "Ed Wood", v ktorom hlavnú úlohu mal herec Johnny Depp.
V roku 2000 spolu s Adamom Sandlerom si zahrala v komédii "Little Nicky". V roku 2003 vykreslila kontroverznú pornografickú filmovú hviezdu Lindu Lovelace v málo známom filme "Deeper than Deep".
V januári 2005 si Arquettová zahrala prvý raz v televíznom seriály "Medium". Jej úlohou bolo médium Allison DuBois, za ktorú získala ocenenie Emmy za vynikajúcu hlavnú herečku a tiež získala nominácie na Zlatý glóbus v rokoch 2005, 2006 a 2007.
V roku 2014 vyšiel film "Boyhood", na ktorom Arquettová spoločne s ďalšími jej hereckými kolegami (napr. Ethan Hawke) pracovali celých 12 rokov. Film režíroval Richard Linklater, Arquettová s ním spolupracovala už po druhý krát. Vo filme hrá Oliviu Evansovú, slobodnú matku, ktorá vychováva sama svoje dve deti. Film podrobne popisuje vývin jej syna Masona od jeho 8 do 18 rokov. Film získal všeobecnú chválu. Arquettová získala široké uznanie za svoj herecký výkon. Arquettová získala za svoju rolu množstvo ocenení, získala Oscara, cenu BAFTA, Zlatý glóbus a podobne.
V roku 2018 Arquettová potvrdila svoju účasť v seriály "Hulu The Act". Seriál mal premiéru v marci 2019. Za svoj herecký výkon získala cenu Primetime Emmy Award za vynikajúcu herečku v sérii alebo vo filme.
Súkromný život.
Ako dvadsaťročná mala vzťah s hudobníkom Paulom Rossim. Spolu mali syna Enza Rossiho, narodeného v roku 1989. V apríli 1995 sa Arquettová vydala za herca Nicolasa Cagea. V roku 2001 sa rozviedli.
Arquettová začala v roku 2002 chodiť s Thomas Janeom. Spoločne majú dcéra Harlow Olivia Calliope ktorá sa narodila v roku 2003. Za Thomasa Janeho sa vydala v roku 2006 v Benátkach. V januári 2009 požiadala Arquettová o rozvod s Janeom z dôvodu nezmieriteľných rozdielov. Arquettová v júli 2009 stiahla žiadosť o rozvod ale v roku 2010 sa rozhodla, že trvá na rozvode ktorý sa uskutočnil v roku 2011. Ich dcéra je v striedavej starostlivosti.